b'\n_START_ARTICLE_\nKrunoslav Slabinac\n_START_SECTION_\nTornado, Kon Tiki i Dinamiti\n_START_PARAGRAPH_\nKrunoslav Ki\xc4\x87o Slabinac ro\xc4\x91en je 28. o\xc5\xbeujka 1944. godine u Osijeku. Glazbom i glumom po\xc4\x8deo se baviti jo\xc5\xa1 u osnovnoj \xc5\xa1koli. Svirao je tamburicu i glumio u dje\xc4\x8djem kazali\xc5\xa1tu. Krajem 1950-ih godina po\xc4\x8deo je slu\xc5\xa1ati glazbu Elvisa Presleya te je tamburu zamijenio gitarom. Ubrzo je krenio u glazbenu \xc5\xa1kolu gdje je na gitari u\xc4\x8dio svirati klasi\xc4\x8dnu glazbu ali mu se to ba\xc5\xa1 i nije svidjelo. U to vrijeme, po\xc4\x8detkom 1960-ih, zajedno s tambura\xc5\xa1kim virtouzom Antunom Nikoli\xc4\x87em Tuceom, Albertom Krasni\xc4\x87em, Vladimirom Lazi\xc4\x87em i Miroslavom \xc5\xa0aranovi\xc4\x87em osniva prvo rock sastav Tornado, zatim Kon Tiki i na kraju Dinamite. Bili su na natjecanju rock sastava u Zagrebu i Beogradu gdje su oba puta pobijedili. Dinamiti su osim rock and rolla svirali i druge \xc5\xbeanrove, a kasnije su oti\xc5\xa1li svirati po njema\xc4\x8dkim klubovima gdje su izvodili pjesme Rolling Stonesa i Kinksa._NEWLINE_Slabinac \xc4\x87e prije nego ode na odslu\xc5\xbeenje vojnoga roka sa sastavom izvesti skladbu "Crying Time" (u to vrijeme veliki hit Raya Charlesa). Nakon \xc5\xa1to je Slabinac napustio Dinamite, mijenja se gotovo kompletna postava sastava, a umjesto njega na mjesto vokala dolazi Dado Topi\xc4\x87.\n_START_SECTION_\nSolo karijera\n_START_PARAGRAPH_\nNakon povratka iz JNA, Slabinac se okre\xc4\x87e solo karijeri te se seli u Zagreb gdje je izvodio pjesme Toma Jonesa i Elvisa Presleya. Pobijedio je na jednom natjecanju pjeva\xc4\x8da po\xc4\x8detnika i ubrzo nakon \xc5\xa1to je dobio priliku da nastupi u jednom renomiranom zagreba\xc4\x8dkom klubu u koji su navra\xc4\x87ali poznati glazbenici, upoznaje se sa skladateljom i producentom Nikicom Kalogjerom, koji mu 1969. godine omogu\xc4\x87uje nastup na splitskom festivalu. Slabinac je na festivalu otpjevao zapa\xc5\xbeenu skladbu "Samo zbog ljubavi". Prva plo\xc4\x8da, vje\xc4\x8ditog be\xc4\x87ara zvala se \xe2\x80\x9ePlavu\xc5\xa1a\xe2\x80\x9c. I ogroman uspjeh. Rijetko ko zna da je on i napisao te 1969-te. Obilje\xc5\xbeila ga .. iako je imao jedan, mo\xc5\xbeda ve\xc4\x87i hit. Godinu dana nakon toga na opatijskom festivalu pobje\xc4\x91uje sa skladbom "Vi\xc5\xa1e ne\xc4\x87e\xc5\xa1 biti moja", kojoj je autor Aleksandar Kora\xc4\x8d. Sljede\xc4\x87e godine 1971. na natjecanju za pjesmu Europe (Eurovizija), predstavlja biv\xc5\xa1u dr\xc5\xbeavu te je sa skladbom "Tvoj dje\xc4\x8dak je tu\xc5\xbean" osvojio 14. mjesto._NEWLINE_Krunoslav Slabinac vrlo brzo je postao jedan od najpopularnijih pjeva\xc4\x8da na prostoru biv\xc5\xa1e Jugoslavije, a njegove skladbe "Plavu\xc5\xa1a", "Pokloni mi jedan dan", "Zbog jedne divne crne \xc5\xbeene", "Tri slatke rije\xc4\x8di" postale su veliki hitovi i omogu\xc4\x87ile mu ogroman uspjeh na glazbenoj estradi._NEWLINE_Sredinom 1970-ih godina jedno vrijeme boravi u Sjedinjenim Dr\xc5\xbeavama sa \xc5\xbeeljom da i tamo ostvari svoj glazbeni uspjeh. Po povratku u zemlju vi\xc5\xa1e se nije mogao na\xc4\x87i u zabavnoj glazbi te se okre\xc4\x87e izvornoj narodnoj pjesmi i tamburici. Veliki uspjeh posti\xc5\xbee s narodnom glazbom ali se tako\xc4\x91er redovno pojavljuje na gotovo svim festivalima zabavne glazbe, gdje na nekima osvaja i prvo mjesto. Neki od tih skladbi s kojima je postigao veliki uspjeh bile su djelomi\xc4\x8dno ili u potpunosti njegovo vlastito djelo poput pjesama "Plavu\xc5\xa1a", "Pokloni mi jedan dan", "Zbog jedne divne crne \xc5\xbeene" i "Tri slatke rije\xc4\x8di". U svojoj dugogodi\xc5\xa1njoj glazbenoj karijeri Krunoslav Slabinac sura\xc4\x91ivao je s brojnim autorima glazbe pa su tako izme\xc4\x91u ostalih njegove pjesme potpisivali i \xc4\x90or\xc4\x91e Novkovi\xc4\x87, Zdenko Runji\xc4\x87, Mario Mihaljevi\xc4\x87, Arsen Dedi\xc4\x87, Maja Perfiljeva, Drago Britvi\xc4\x87, \xc5\xbdeljko Sabol, Kemal Monteno, Hrvoje Hegedu\xc5\xa1i\xc4\x87 i jo\xc5\xa1 mnogi drugi.\n_START_SECTION_\nNovije doba\n_START_PARAGRAPH_\nCroatia Records 2006. godine izdaje dvostruki album pod nazivom Zlatna kolekcija, na kojemu se nalaze njegovi najve\xc4\x87i hitovi od zabavnih pa sve do izvornih narodnih poput "Kad \xc4\x8dujem tambure", "Hej, be\xc4\x87ari", "Vesela je \xc5\xa1okadija", "Seoska sam lola", "Ako zora ne svane", "Oti\xc5\xa1\xe2\x80\x99o je s mirisima jutra", "Inati se Slavonijo", "Slavonijo, ja sam tvoje dijete" i mnoge druge._NEWLINE_Umirovljeni je saborski zastupnik HDZ-a. 15. studenog 2008. godine nesretnim slu\xc4\x8dajem izazvao je prometnu nesre\xc4\x87u sa smrtnim posljedicama_NEWLINE_Povodom Dana osje\xc4\x8dko-baranjske \xc5\xbeupanije 2.6.2015 godine, a na prijedlog udruge Put i Facebook stranice KOKS - Klub Osje\xc4\x8danina Krune Slabinca dobitnik je nagrade za \xc5\xbeivotno djelo'